Insula Şerpilor. Ucraina anunţă o victorie "semnificativă" împotriva forţelor ruseşti în campania de recucerire a insulei.
Forţele ucrainene susţin că au obţinut o victorie "semnificativă" împotriva forţelor ruseşti în campania menită să recucerescă Insula Şerpilor din Marea Neagră. Rusia a ocupat insula aflată la o distanţă de 45 de kilometri de cel mai apropiat punct de pe ţărmul României în primele zile ale invaziei. Insula Şerpilor a devenit un simbol după ce un schimb de replici radio a devenit viral la începutul războiului, în care soldaţii ucraineni au folosit o înjurătură ca răspuns la cererile ruşilor de a se preda.
Forţele ucrainene susţin că au obţinut o victorie "semnificativă" împotriva forţelor ruseşti în campania menită să recucerescă Insula Şerpilor din Marea Neagră.Într-o postare pe Facebook, comandamentul operaţional de sud al armatei ucrainene a declarat că a folosit "lovituri ţintite" pe insulă, provocând "pierderi semnificative" trupelor ruseşti.Imagini din satelit furnizate de compania americană Maxar Technologies arată o imagine de ansamblu a Insulei Şerpilor de marţi, cu pagube vizibile la turnul din capătul sudic al insulei şi vegetaţie arsă în mai multe locuri.Agenţia de ştiri ucraineană Ukrinform a relatat că atacurile au avariat sistemul antiaerian rusesc Pantsir, o staţie radar şi vehicule aflate pe insulă.